Diari Oficial de la Generalitat Valenciana


Sumari del DOGV 3872, del 07-11-2000 (2000/8689)

ORDRE de 18 d'octubre de 2000, de la Conselleria d'Economia, Hisenda i Ocupació, per la qual acorda regularitzar l'adscripció de l'immoble situat en l'avinguda d'Aguilera núm. 1 d'Alacant.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8689


Data del document
:   18-10-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Alacant
    * cultura regional
    * propietat immobiliària

ORDRE de 18 d'octubre de 2000, de la Conselleria d'Economia, Hisenda i Ocupació, per la qual acorda regularitzar l'adscripció de l'immoble situat en l'avinguda d'Aguilera núm. 1 d'Alacant. [2000/X8689]
  
Mitjançant RD 4.099/1982, de 29 de desembre , i RD 3.066/1983, de 13 d'octubre, va ser transferit per l'Estat de la Comunitat Valenciana l'immoble situat en l'avinguda Aguilera núm. 1 d'Alacant
  
Consta en l'Inventari General de Béns i Drets de la Generalitat Valenciana amb el codi A02/03/014/0024 amb la qualificació de bé de domini públic, i correspon a la Conselleria d'Obres Públiques, Urbanisme i Transports l'exercici de les competències demanials sobre les plantes 3a i 7a i a la Conselleria de Cultura i Educació l'exercici de les competències esmentades sobre la resta de l'immoble.
  
Amb la finalitat de racionalitzar la utilització de l'immoble i possibilitar la reagrupació de serveis es pretén destinar les plantes 2a a 8a i els dos soterranis de l'immoble a seu dels Serveis Territorials de la Conselleria d'Obres Públiques, Urbanisme i Transports i es mantenen adscrits a la Conselleria de Cultura i Educació la planta baixa i primera.
  
Per això, d'acord amb els departaments de la Generalitat interessats i d'acord amb les facultats que tinc atribuïdes pels articles 70 i següents de la Llei de Patrimoni de la Generalitat Valenciana,
  
ORDENE
  
Primer
  
Regularitzar l'adscripció dels locals de l'immoble situat en l'avinguda d'Aguilera núm. 1 d'Alacant que s'indiquen a continuació que seran utilitzats per al compliment dels fins que igualment se'ls assignen, sense que s'altere el seu caràcter demanial:
  
- A la Conselleria d'Obres Públiques, Urbanisme i Transports, destinats a seu dels Serveis Territorials d'aquesta, les plantes 2a a 8a, els dos soterranis així com els elements de trànsit i accés a les altres plantes situades en la planta baixa i primera de l'edifici.
  
- A la Conselleria de Cultura i Educació la planta baixa i primera amb exclusió dels elements de trànsit i accés a les altres plantes, sense perjudici de la seua utilització com a zona de pas.
  
Segon
  
La Conselleria d'Obres Públiques, Urbanisme i Transports haurà de fer-se càrrec de les despeses derivades del manteniment dels elements d'ús comú de l'immoble així com del pagament de l'impost de béns immobles de l'edifici.
  
Tercer
  
Les adscripcions que es recullen en la present ordre tindran efectivitat des de la data d'aquesta sense que siga necessari subscriure actes per no alterar l'afectació de l'immoble, sinó únicament la seua destinació.
  
Quart
  
De les presents actuacions s'haurà de prendre nota en l'Inventari General de Béns i Drets de la Generalitat Valenciana.
  
València, 18 d'octubre de 2000
  
El conseller d'Economia, Hisenda i Ocupació,
  
VICENTE RAMBLA MOMPLET